સોમવાર તારીખ 21 એપ્રિલના રોજ ઑઇલ ફ્યૂચરના જૂનના વાયદામાં બ્રૅન્ટ ક્રૂડઑઇલનો ભાવ ઘટીને બે દાયકાના તળિયે આવી ગયો.

એવી જ રીતે અમેરિકામાં વેસ્ટ ટેક્સાસ ઇન્ટરમિડિયેટ (ડબ્લ્યુટીઆઈ) ક્રૂડનો ભાવ પણ 15 ડૉલરની નીચે જોવા મળ્યો હતો, જે છેલ્લાં 21 વર્ષની સૌથી નીચી સપાટી છે.

ગત અઠવાડિયે ક્રૂડનો ભાવ 14.78 ડૉલર પ્રતિબૅરલ ચાલી રહ્યો હતો જે અગાઉના બંધ ભાવ કરતાં 19.5 ટકા જેટલો ઓછો હતો. બ્રૅન્ટ ક્રૂડનો ભાવ 27.66 ડૉલર ચાલી રહ્યો હતો જે અગાઉના ભાવ કરતાં 1.5 ટકા જેટલો ઓછો હતો. 

તાજેતરમાં જ ઑપેક દેશોએ 9.7 મિલિયન બૅરલ પ્રતિદિન ઉત્પાદનમાં મોટા પાયે કાપ મૂકવાનું નક્કી કર્યું હોવા છતાં ક્રૂડના ભાવમાં સતત ઘટાડો જોવા મળી રહ્યો છે.

ઓપેક દેશોએ સમજૂતી કરી ત્યારે લાગી રહ્યું હતું કે વિશ્વ બજારમાં ક્રૂડના ભાવમાં સ્થિરતા આવશે પણ તેવું બન્યું નથી.











કોરોનાને કારણે પેટ્રોલિયમ પેદાશો જેવી કે ડીઝલ, પેટ્રોલ, એવિએશન ટર્બાઇન ફ્યૂઅલની માગ ઘટી ગઈ છે. આની સામે ક્રૂડના ઉત્પાદનમાં પણ ઘટાડો કરવામાં આવ્યો હોવા છતાં ક્રૂડના ભાવ સ્થિર થઈ શક્યા નથી. 

હાલમાં ચીનમાં લૉકડાઉન ઉઠાવી લેવામાં આવ્યું છે. વળી એવા સમાચાર છે કે ઇટાલીમાં પણ લૉકડાઉન ઉઠાવી લેવામાં આવશે. 

આમ વારાફરતી દેશો કોરોનાની અસરથી મુક્ત થતાં જશે તેમ ક્રૂડઑઇલની માગ વધશે. 

જોકે, અત્યારે વિશ્વમાં ઉત્પાદિત ક્રૂડઑઇલનો સ્ટૉક એટલો વધી ગયો છે કે ક્રૂડઑઇલનો સ્ટોરેજ કરતી કંપનીઓ નિવેદન બહાર પાડે છે કે સંગ્રહ કરવાની ક્ષમતા હવે પૂરી થઈ ગઈ છે.

વળી જે ઑઇલ ટૅન્કરો લાંગરેલી છે તે હવે પોતાના ભાર સાથે બીજી સ્ટોરેજ ક્ષમતા ન મળે ત્યાં લગી સ્ટૅન્ડ ટુ પૉઝિશન હેઠળ આવી ગઈ છે. 

એવું અનુમાન છે કે સમગ્ર વિશ્વમાં ક્રૂડઑઇલના સ્ટોરેજ સંપૂર્ણ રીતે ભરાઈ ગયા છે. વિશ્વભરમાં જ્યાં સુધી લૉકડાઉનની અસર છે ત્યાં સુધી આ સ્ટોરેજ ખાલી થવાની શક્યતા નહિવત્ છે. 

એવું માનવામાં આવે છે કે એક વખત લૉકડાઉન હઠાવી લેવાશે અને બજારો પૂર્વવત્ ખૂલશે એટલે ક્રૂડના ભાવ વધશે. 

ભારતને ફાયદો?

પોતાની જરૂરિયાતના 80 ટકા કરતાં વધારે ક્રૂડની આયાત પર નિર્ભર ભારત જેવા દેશ માટે ક્રૂડનો નીચો ભાવ અર્થતંત્રને જરૂરથી ફાયદો કરાવશે.

ક્રૂડના ભાવ તળિયે આવ્યા છે તેથી ભારતનું આયાત બિલ ઘટશે અને જેથી વ્યાપાર ખાધ ઘટશે. 

આજે એક લિટર ક્રૂડનો ભાવ પીવાના પાણીની બોટલ કરતાં પણ સસ્તો થઈ ગયો છે. ક્રૂડના વર્તમાન ભાવ મુજબ એક લિટર ક્રૂડનો ભાવ 7 રૂપિયાની આસપાસ થાય જ્યારે આના... \n\nમને ઉપરના લેખ માટે સારું શીર્ષક આપો.
ક્રૂડઑઇલ : ભાવ ઓછો થયો છે પણ હજી કેટલી સંગ્રહખોરી થઈ શકે એમ છે?